Redacción | Xoves, 28 de Decembro de 2017, 11:02
O exdelantero estrela do Celta e actual delegado do club, Vlado Gudelj, celebrou os seus 51 aniversarios falando do seu equipo predilecto, do futuro que lle espera ao conxunto celeste na Copa do Rey e da brillantez de Iago Aspas.
"Ten uns números, estes dous últimos anos, que é algo inédito no Celta. Esta tempada vai camiño de marcar máis de 20 goles, son números xogando no Celta estratoféricos". Así encomiaba Gudelj ao dianteiro dos celestes, Iago Aspas, de quen afirma ser “unha pasada” que espera que “dure moitos anos”.
O exjugador das filas do Celta non se esquece do resto do equipo; demostra a súa confianza no actual persoal de Unzué e pide a 2018 máis goce: “Co noso estilo e filosofía, creo que merecemos gozar un pouco máis. En 2017 chegamos a semifinais de Europa League e Copa e oxalá este próximo ano podamos chegar a unha competición europea”.
A volta das vacacións para o Celta, doutra banda, será unha especialmente dura. O Barça estará a esperar aos celestes na eliminatoria da Copa do Rey, e a pesar de ser máis que un duro rival, Vlado Gudelj confía no equipo de Unzué e nas súas posibilidades de vitoria. Proba diso é a derrota do Real Madrid ante o Celta o ano pasado, entón, “por que non imos poder eliminar ao Barça e chegar á final”.